ai4bharat/Pralekha huggingface dataset:
रेल्वे मंत्रालय
शतकातून एखाद्याच वेळेस सामना कराव्या लागणाऱ्या अभूतपूर्व आव्हानाला तोंड देत 20 ऑक्सिजन एक्स्प्रेस गाड्यांनी 76 टँकर्स मधून वैद्यकीय वापरासाठीचा 1125 मेट्रिक टन द्रवरूप ऑक्सिजन पोहोचविण्यासाठीचा प्रवास पूर्ण केला
सध्या 7 ऑक्सिजन एक्स्प्रेस गाड्या वैद्यकीय वापरासाठीचा 422 मेट्रिक टन द्रवरूप ऑक्सिजन भरलेल्या 27 टँकर्सची वाहतूक करण्यासाठी विविध मार्गावरून धावत आहेत
हरियाणासाठीच्या चौथ्या आणि पाचव्या ऑक्सिजन ऑक्सिजन एक्स्प्रेस गाड्यांद्वारे मिळणार ओरिसातील अंगुल आणि रुरकेला येथून आणलेला वैद्यकीय वापरासाठीचा 72 मेट्रिक टन द्रवरूप ऑक्सिजन
गुजरातमधील हापा येथून आणखी एक ऑक्सिजन एक्स्प्रेस 85 टन द्रवरूप ऑक्सिजन घेऊन निघाली असून एनसीआर विभागाला ऑक्सिजन पुरविण्यासाठी लवकरच गुरगावला पोहोचेल
हरियाणा, मध्य प्रदेश, उत्तर प्रदेश, तेलंगणा आणि दिल्ली या राज्यांच्या दिशेने जाणाऱ्या ऑक्सिजन एक्स्प्रेस गाड्याचे मार्गक्रमण सुरु
मार्गातील सर्व अडथळ्यांवर मात करीत आणि नवे मार्ग शोधत, भारतीय रेल्वे देशातील विविध राज्यांना वैद्यकीय वापरासाठीचा द्रवरूप ऑक्सिजन पोहोचवित कोरोनामुळे ओढवलेल्या संकटातून त्यांना काहीसा सुटकेचा दिलासा देत आहे. भारतीय रेल्वेने आतापर्यंत देशभरातील अनेक राज्यांमध्ये 76 टँकर्स मधून वैद्यकीय वापरासाठीचा 1125 मेट्रिक टन द्रवरूप ऑक्सिजन पोहोचविला आहे. 20 ऑक्सिजन एक्स्प्रेस गाड्यांनी त्यांचा प्रवास पूर्ण केला असून आणखी 7 ऑक्सिजन एक्स्प्रेस गाड्या वैद्यकीय वापरासाठीचा सुमारे 422 मेट्रिक टन द्रवरूप ऑक्सिजन भरलेल्या 27 टँकर्सची वाहतूक करीत आहेत. द्रवरूप ऑक्सिजनची मागणी करणाऱ्या सर्व राज्यांना शक्य तितक्या कमी वेळात जेवढ्या जास्त प्रमाणात ऑक्सिजन पोहोचविता येईल तेवढ्या ऑक्सिजनची वाहतूक करण्याचा प्रयत्न भारतीय रेल्वे करीत आहे.
दिल्लीसाठी निर्धारित तिसरी ऑक्सिजन एक्स्प्रेस वैद्यकीय वापरासाठीचा 120 मेट्रिक टन द्रवरूप ऑक्सिजन घेऊन निघाली असून ही गाडी 4 मे 2021 ला दिल्लीला पोहोचेल असा अंदाज आहे.
तेलंगणा राज्यासाठीची दुसरी ऑक्सिजन एक्स्प्रेस अंगुल येथून वैद्यकीय वापरासाठीचा 60.23 मेट्रिक टन द्रवरूप ऑक्सिजन घेऊन येईल.
हरियाणासाठीच्या चौथ्या आणि पाचव्या ऑक्सिजन ऑक्सिजन एक्स्प्रेस गाड्यांद्वारे ओरिसातील अंगुल आणि रुरकेला येथून हरियाणाला वैद्यकीय वापरासाठीचा 72 मेट्रिक टन द्रवरूप ऑक्सिजन मिळणार आहे.
गुजरातमधील हापा येथून आणखी एक ऑक्सिजन एक्स्प्रेस 85 टन द्रवरूप ऑक्सिजन घेऊन निघाली असून एनसीआर विभागाला ऑक्सिजन पुरविण्यासाठी ही गाडी लवकरच गुरगावला पोहोचेल.
मध्य प्रदेशासाठीच्या चौथ्या आणि उत्तर प्रदेशासाठीच्या दहाव्या ऑक्सिजन एक्स्प्रेससह तेलंगणा, हरियाणा तसेच दिल्लीसाठी वैद्यकीय वापरासाठीचा 422.08 मेट्रिक टन द्रवरूप ऑक्सिजन घेऊन येणाऱ्या आणखी 7 गाड्यांचा प्रवास सुरु आहे.
भारतीय रेल्वेने, आतापर्यंत, महाराष्ट्र ,उत्तर प्रदेश , मध्य प्रदेश, दिल्ली,हरियाणा  आणि तेलंगणा  या राज्यांना वैद्यकीय वापरासाठीचा एकूण 1125 मेट्रिक टन द्रवरूप ऑक्सिजन वितरीत केला आहे.
पेट्रोलियम आणि नैसर्गिक वायू मंत्रालय
प्रसिद्धीपत्रक
नवी दिल्ली, 4 मे 2022
अलीकडील लेख, विशिष्ट प्रसारमाध्यमांद्वारे एकसारख्याच लेख मालिकेचे बारकाईने निरीक्षण केल्यानंतर असे दिसून आले आहे की, खोट्या "स्रोत-आधारित" वृत्तांच्या माध्यमातून रशियाकडून भारतीय तेल कंपन्यांद्वारे केल्या जाणाऱ्या कच्च्या तेलाच्या नियमित खरेदी संदर्भात निष्कर्ष काढण्याचा आणि सनसनाटी निर्माण करण्याचा प्रयत्न करण्यात आला आहे.प्रसारमाध्यमांच्या स्वातंत्र्याच्या अशा उघड गैरवापराकडे दुर्लक्ष केले जाऊ शकते परंतु या प्रकरणात ते शक्य नाही कारण आधीच नाजूक अवस्था असलेल्या जागतिक तेल बाजाराला आणखी अस्थिर करण्याच्या पूर्व-नियोजित प्रयत्नाचा हा एक भाग आहे.
चुकीचा वृत्तांत तयार करण्यासाठी लेखातील निवडक माहितीची तुलना स्पष्टपणे रचलेल्या एका मोहिमेचा एक भाग आहे. लेखात अनेक अंगभूत विरोधाभास देखील आहेत.
तेलाच्या सुमारे 5 दशलक्ष बॅरल्सचा दैनंदिन वापर आणि 250 एमएमटीपीएच्या शुद्धीकरण क्षमतेसह भारताच्या ऊर्जेच्या गरजा प्रचंड आहेत.ऊर्जा सुरक्षेसाठी आणि प्रत्येक नागरिकाला ऊर्जा न्याय देण्याचे उद्दिष्ट पूर्ण करण्यासाठी, भारतीय ऊर्जा कंपन्या जगातील सर्व प्रमुख तेल उत्पादकांकडून खरेदी करतात. सरासरी, दररोज 60 दशलक्ष ग्राहकांना पेट्रोल पंपावर सेवा देण्याचे भारताचे अनोखे वैशिष्ट्य आहे. आव्हानात्मक काळ असूनही, आपल्या नागरिकांना परवडणारी ऊर्जा उपलब्ध करून देणे हे सरकारसाठी महत्त्वाचे आहे.
आपली आघाडीची 10 आयात स्थाने बहुतेक पश्चिम आशियातील आहेत.अलिकडच्या काळात, कच्च्या तेलाच्या आयातीपैकी जवळपास 7.3% बाजारपेठेसह सुमारे 13 अब्ज डॉलर्स मूल्याच्या ऊर्जा आयातीद्वारे अमेरिका भारतासाठी कच्च्या तेलाचा एक प्रमुख स्रोत बनला आहे,
काही तेल पुरवठादारांकडून वाढवण्यात आलेल्या दरामध्ये तेल घेण्यासाठी भारताला बंधने आली आहेत, त्यामुळे भारत त्याच्या खरेदीच्या स्त्रोतांमध्ये विविधता आणत आहे. दरम्यान, भारतातील ऊर्जेची मागणी स्थिर आहे. सध्याच्या किंमतीच्या स्तरावर , नजीकचे शेजारील अनेक देश इंधनाच्या मोठ्या प्रमाणातील महागाईमुळे तीव्र इंधन टंचाई आणि अराजकतेचा सामना करत आहेत.
सातत्यपूर्ण आधारावर, गेल्या अनेक वर्षांपासून भारतीय ऊर्जा कंपन्या रशियाकडून ऊर्जा पुरवठा स्वीकारत आहेत.गेल्या अनेक वर्षांपासून.परिचालनविषयक आवश्यकतांसह विविध कारणांमुळे वार्षिक आकडेवारी भिन्न असू शकते.जर अचानक, आता, कच्च्या तेलाचा एक मोठा आयातदार म्हणून, भारताने आपल्या विविध स्त्रोतांकडून माघार घेतली तर,आधीच मर्यादित असलेल्या बाजारपेठेत उर्वरित गोष्टींवर लक्ष केंद्रित केले तर आणखी अस्थिरता आणि अस्थैर्य निर्माण होईल आणि आंतरराष्ट्रीय किंमती वाढतील.
मात्र, याउलट स्थिती असल्याचे चित्र रंगवण्याचा प्रयत्न करूनही,भारताच्या एकूण वापराच्या तुलनेत रशियाकडून होणारी ऊर्जा खरेदी अत्यल्प आहे. ज्या पत्रकारांना सतत विकसित होत असलेल्या ऊर्जा परिस्थितीची अधिक चांगली माहिती मिळवायची आहे त्यांना रशियाकडून पुरविल्या जाणाऱ्या ऊर्जेचे प्रमुख ग्राहक असलेल्या देशांकडे जगाच्या इतर भागांकडे लक्ष वळवण्याचा सल्ला दिला जात आहे.
भारतातील अधिकृत ऊर्जा व्यवहारांचे राजकारण करता येणार नाही.उर्जेच्या स्रोतांवर निर्बंध लादणे बाकी आहे. असत्यापित स्रोतांच्या आधारे, करण्यात येणाऱ्या अशा पत्रकारितेचा स्वतःचा वाचक वाढवण्याचा हेतू असतो. जबाबदारीने वादविवादाची माहिती देण्याऐवजी, अशी सनसनाटी वृत्तं, स्वार्थासाठी फायदा घेणाऱ्यांचा हेतू साधतात ज्यामुळे जागतिक आर्थिक सुधारणांवर नकारात्मक परिणाम होतो.
S.Patil/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 155
पंतप्रधान कार्यालय
भारताच्या आगामी जी20 साठीच्या अध्यक्षपदाच्या पार्श्वभूमीवर जनतेने बोधचिन्ह डिझाइन स्पर्धेत सहभागी व्हावे- पंतप्रधान
भारताच्या आगामी जी20 साठीच्या अध्यक्षपदाच्या पार्श्वभूमीवर जनतेने बोधचिन्ह डिझाइन स्पर्धेत सहभागी व्हावे असे पंतप्रधान नरेंद्र मोदी यांनी म्हटले आहे.
परराष्ट्र मंत्रालयाच्या अधिकृत प्रवक्त्याने केलेल्या ट्विटला उत्तर देताना पंतप्रधानांनी ट्विट केले:
"आपल्या तरुणांची सर्जनशीलता साजरी करणारी एक विशेष स्पर्धा.
या स्पर्धेत भाग घ्या!"
पेट्रोलियम आणि नैसर्गिक वायू मंत्रालय
हरदीप सिंह पुरी यांनी जम्मूमध्ये ओएनजीसी-अनुदानित यात्री निवासाची पायाभरणी केली
नवी दिल्ली, 6 जून 2023
पंतप्रधान नरेंद्र मोदी यांच्या दूरदृष्टीतून प्रेरणा घेऊन तेल आणि नैसर्गिक वायू महामंडळ  लिमिटेडने जम्मू मधील सिध्रा येथे, राष्ट्रीय आपत्ती निवारण केंद्र आणि यात्री निवास बांधण्यासाठी निधी दिला आहे. केंद्रीय पेट्रोलियम आणि नैसर्गिक वायू आणि गृहनिर्माण आणि शहरी व्यवहार मंत्री हरदीप सिंह पुरी आणि जम्मू आणि काश्मीरचे नायब राज्यपाल मनोज सिन्हा यांनी आज 6 जून 2023 रोजी जम्मूमध्ये या केंद्राची पायाभरणी केली.
दरवर्षी लाखो पर्यटक श्रीनगर आणि अमरनाथला भेट देतात. येथे येणाऱ्या पर्यटकांच्या वाढत्या संख्येमुळे बऱ्याच काळापासून, विशेषत: गरजू पर्यटक आणि यात्रेकरूंसाठी निवासी व्यवस्था आणि इतर सुविधा पुरवणे आव्हानात्मक होत आहे. तेल आणि नैसर्गिक वायू महामंडळ, ओ एन जी सी ने वित्तसहाय्य पुरवलेल्या या नियोजित यात्री निवासच्या उभारणीमुळे या समस्येचे मोठ्या प्रमाणात निराकरण होईल. एका वर्षात 30,000 पर्यटकांसाठी निवास व्यवस्था उपलब्ध होऊन पर्यटक आणि यात्रेकरूंसाठी मोठी सोय होईल.
ओ एन जी सी आपत्ती व्यवस्थापन केंद्र, पर्यटकांना निवास, स्वच्छता आणि सुरक्षित पिण्याचे पाणी यासारख्या अत्यावश्यक सुविधा पुरवण्यात महत्त्वाची भूमिका बजावेल. याशिवाय महत्त्वाची माहिती वितरीत करण्यासाठी आणि आपत्कालीन परिस्थितीत मदत करण्यासाठी हे केंद्र मध्यवर्ती केंद्र म्हणून कार्य करेल.
याव्यतिरिक्त, रहदारी व्यवस्थापन आणि गरजू पर्यटक/यात्रेकरूंसाठी बोर्डिंग आणि निवासाच्या सुविधांवर विशेष लक्ष केंद्रित केल्याने येथे भेट देणाऱ्यांना नेहमीच एक उत्कृष्ट पर्यटन किंवा तीर्थक्षेत्राचा अनुभव मिळेल.
शिवाय, या ओ एन जी सी-निर्मित सुविधांमुळे पर्यटकांच्या संख्येत वृद्धी होऊन अकुशल, अर्ध-कुशल लोकांसह, स्थानिक लोकसंख्येला तसेच कुशल कामगार, कारागीर, रोजंदारी मजूर, रस्त्यावरील विक्रेते आणि विणकर यांनाही त्याचा लाभ होईल.
S.Kane/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 56
आरोग्य आणि कुटुंब कल्याण मंत्रालय
एका दिवसातील रुग्ण बरे होण्याचा नवा उच्चांक; गेल्या 24 तासात 66,550 रुग्णांची कोविडवर मात
भारताने अजून एक शिखर गाठले : रोगमुक्तांचा एकूण आकडा 24 लाखांच्या पार
गेल्या 25 दिवसांमध्ये रोगमुक्तांच्या संख्येतील वाढ 100 टक्के
केंद्र सरकार आणि राज्ये व केंद्रशासित प्रदेशांनी राबवलेल्या सामुहिक आणि धोरणात्मक उपाययोजनांचे योग्य परिणाम दिसून येत आहेत.
दिवसभरातील कोविड रोगमुक्तीचा नवा उच्चांक आज भारताने नोंदवला आहे. 66,550 कोविडबाधित गेल्या 24 तासांमध्ये रोगमुक्त होऊन रुग्णालयातून बाहेर पडले आहेत. अग्रक्रमाने चाचण्या, सर्वंकष ट्रॅकिंग आणि परिणामकारक औषधोपचार यामुळे रोगमुक्तांचा एकूण आकडा 24 लाखांना पार करून गेला आहे 
याबरोबरच भारतात कोविड-19 रुग्णांचे रोगमुक्त होण्याचे प्रमाण 76%  वर पोचले आहे. आजारातून बरे झालेल्यांची संख्या बाधितांपेक्षा लक्षणीयरित्या म्हणजे 17 लाखांहून जास्त आहे. आजच्या दिवशी रोगमुक्तांचे प्रमाण उपचाराधिन रुग्णांच्या 3.41 पट आहे.
गेल्या 25 दिवसांमध्ये रोगमुक्तांच्या प्रमाणात 100%अशी लक्षणीय वाढ दिसून आली आहे.
रोगमुक्तांची ही विक्रमी संख्या देशातील वास्तविक रुग्णांची संख्या कमी झाल्याची खात्री दर्शवते. म्हणजेच आता बाधित असलेल्यांची एकूण संख्या कमी होऊन एकूण बाधित झालेल्यांच्या रुग्णसंख्येच्या 22.24%एवढीच आहे.
केंद्र सरकार आणि राज्ये व केंद्रशासित प्रदेश यांनीएकत्रितपणे वैद्यकीय चाचण्यांमधून आजाराची निश्चिती, देखरेख आणि संसर्ग-संपर्काचा माग काढणे याशिवाय गृह वा संस्था विलगीकरण, यासोबतच सुधारित वैद्यकिय पायाभूत सुविधांमुळे वेळच्यावेळी सुधारित उपचार अश्या उद्दिष्टकेंद्री व परिणामकारक उपाययोजना कोविडसाठी राबवल्या. यामध्ये समर्पित कोविड केअर संस्था, समर्पित कोविड आरोग्य संस्था आणि समर्पित कोविड रुग्णालये यांचा समावेश आहे. या सातत्यपूर्ण प्रयत्नांनी अपेक्षित परिणाम दाखवले. सातत्याने घटत असलेला मृत्यूदर आज 1.84% होता.
तांत्रिक बाबी, सूचना आणि सल्ले या कोविड-19 संबधीत सर्व सत्य आणि अद्ययावत माहितीसाठी कृपया नियमितपणे https://www.mohfw.gov.in/ and @MoHFW_INDIA इथे भेट द्या.
कोविड-19 शी संबधीत तंत्रज्ञानविषयक आपल्या शंका आपण technicalquery.covid19[at]gov[dot]in ला पाठवू शकता आणि इतर शंका ncov2019[at]gov[dot]in and @CovidIndiaSeva इथे विचारू शकता .
कोविड-19 बद्दलच्या कोणत्याही शंका आपण आरोग्य आणि कुटुंबकल्याण मंत्रालय हेल्पलाईन क्रमांक +91-11-23978046 किंवा 1075 . राज्ये आणि केंद्रशासित प्रदेश यांचे कोविड-19 साठीच्या क्रमांकांची यादी https://www.mohfw.gov.in/pdf/coronvavirushelplinenumber.pdf येथे उपलब्ध आहे
U.Ujgare/V.Sahjrao/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 192.52 कोटी मात्रांचा टप्पा केला पार
12 ते 14 वयोगटातील 3.30 कोटींपेक्षा जास्त मुलांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 14,841
गेल्या 24 तासात 1,675 नव्या कोरोना रुग्णांची नोंद
रुग्ण बरे होण्याचा दर सध्या 98.75 %
सध्याचा साप्ताहिक पॉझिटिव्हिटी दर 0.49%
नवी दिल्ली – दि. 24 मे, 2022
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 192.52  कोटींचा टप्पा पार केला आहे. 2,42,67,393 सत्रातून हे लसीकरण पार पडले आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.30  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,06,595
|
|
2nd Dose
|
|
1,00,35,344
|
|
Precaution Dose
|
|
51,36,312
|
|
FLWs
|
|
1st Dose
|
|
1,84,18,391
|
|
2nd Dose
|
|
1,75,75,713
|
|
Precaution Dose
|
|
84,59,229
|
|
Age Group 12-14 years
|
|
1st Dose
|
|
3,30,30,574
|
|
2nd Dose
|
|
1,45,07,116
|
|
Age Group 15-18 years
|
|
1st Dose
|
|
5,92,29,834
|
|
2nd Dose
|
|
4,49,81,100
|
|
Age Group 18-44 years
|
|
1st Dose
|
|
55,69,01,963
|
|
2nd Dose
|
|
48,77,63,523
|
|
Precaution Dose
|
|
6,29,188
|
|
Age Group 45-59 years
|
|
1st Dose
|
|
20,32,04,546
|
|
2nd Dose
|
|
19,03,33,465
|
|
Precaution Dose
|
|
12,13,929
|
|
Over 60 years
|
|
1st Dose
|
|
12,70,59,147
|
|
2nd Dose
|
|
11,86,75,559
|
|
Precaution Dose
|
|
1,77,09,427
|
|
Precaution Dose
|
|
3,31,48,085
|
|
Total
|
|
1,92,52,70,955
सध्या भारतातील रुग्णसंख्या 14,841 इतकी आहे, ती देशाच्या एकूण रुग्णसंख्येच्या तुलनेत 0.03% इतकी आहे.
परिणामी, भारतात रुग्ण बरे होण्याचा दर 98.75% झाला आहे.
गेल्या 24 तासात कोरोनाचे 1,635 रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,26,00,737 झाली आहे.
गेल्या 24 तासात 1,675 नव्या कोरोना रुग्णांची नोंद झाली.
गेल्या 24 तासात एकूण 4,07,626 चाचण्या करण्यात आल्या. भारताने आतापर्यंत एकूण 84.74  कोटींहून अधिक चाचण्या केल्या आहेत.
देशात साप्ताहिक पॉझिटिव्हिटी दर सध्या 0.49 % तर दैनंदिन पॉझिटिव्हिटी दर 0.41 % आहे.
वस्त्रोद्योग मंत्रालय
पीएम मेगा इंटिग्रेटेड टेक्सटाईल रिजन अँड अॅपरल चा अमरावती येथे शुभारंभ
पीएम मित्र पार्क महाराष्ट्राच्या वेगवान प्रगतीला अधिक बळकटी प्रदान करेल : केंद्रीय मंत्री पीयूष गोयल
मुंबई, 16 जुलै 2023
महाराष्ट्रातील अमरावती येथे पीएम मेगा इंटिग्रेटेड टेक्सटाइल रिजन अँड अॅपेरल  चा आज शुभारंभ करण्यात आला. या समारंभाला महाराष्ट्राचे मुख्यमंत्री एकनाथ शिंदे, केंद्रीय वाणिज्य व उद्योग, ग्राहक व्यवहार, अन्न व सार्वजनिक वितरण व वस्त्रोद्योग मंत्री पीयूष गोयल, उपमुख्यमंत्री देवेंद्र फडणवीस, केंद्रीय रेल्वे व वस्त्रोद्योग राज्यमंत्री श्रीमती दर्शना जरदोश उपस्थित होते. यावेळी राज्याचे वस्त्रोद्योग मंत्री चंद्रकांत पाटील, उद्योगमंत्री उदय सामंत, केंद्रीय वस्त्रोद्योग सचिव श्रीमती रचना शहा, महाराष्ट्र शासनाचे प्रधान सचिव  डॉ. हर्षदीप कांबळे आदी मान्यवर उपस्थित होते.
यावेळी बोलताना केंद्रीय वस्त्रोद्योग मंत्री पीयूष गोयल यांनी अतिशय महत्त्वाच्या पीएम मित्रा टेक्स्टाईल पार्कचा आरंभ होत असल्याबद्दल महाराष्ट्र राज्याचे अभिनंदन केले. पंतप्रधान मित्र टेक्सटाईल पार्कमुळे महाराष्ट्राच्या वेगवान प्रगतीला अधिक बळ मिळेल, यावर त्यांनी भर दिला. फार्म ते फायबर, फॅक्टरी, फॅशन टू फॉरेन अशा संपूर्ण वस्त्रोद्योग साखळीत महाराष्ट्राचे महत्त्वपूर्ण योगदान लक्षात घेता, टेक्सटाइल पार्कसाठी अमरावती ही एक नैसर्गिक निवड असल्याचे पीयूष गोयल म्हणाले.
रस्ते, रेल्वे, बंदर आणि विमानतळाच्या जाळ्यासह अमरावतीच्या सुसज्ज पायाभूत सुविधांमुळे महाराष्ट्रातील वस्त्रोद्योगाला चालना मिळेल, असे गोयल यांनी नमूद केले.
केंद्रीय वस्त्रोद्योग राज्यमंत्री श्रीमती दर्शना जरदोश यांनी वस्त्रोद्योग केंद्र म्हणून भारताच्या ऐतिहासिक सामर्थ्याची दखल घेत अमरावती, महाराष्ट्रासह विविध राज्यांमध्ये पीएम मित्र टेक्सटाईल पार्कची स्थापना हे भारताला जागतिक वस्त्रोद्योग उत्पादन केंद्र बनविण्याच्या दिशेने एक महत्त्वपूर्ण पाऊल आहे यावर भर दिला. एकात्मिक वस्त्रोद्योग हबमुळे महाराष्ट्रात अधिक गुंतवणूक आकर्षित होईल, रोजगाराच्या संधी निर्माण होतील आणि वस्त्रोद्योग क्षेत्रात नावीन्य, संशोधन आणि प्रशिक्षणाला चालना मिळेल, असे त्या म्हणाल्या.
कार्यक्रमात महाराष्ट्र शासनाच्या महाराष्ट्र औद्योगिक विकास महामंडळ  आणि भारत सरकारच्या वस्त्रोद्योग मंत्रालयादरम्यान पीएम मित्र पार्क च्या उभारणीसाठी सामंजस्य करार करण्यात आला.
अमरावती येथील पीएम मित्र टेक्सटाईल पार्कमध्ये 10 हजार कोटी रुपयांची गुंतवणूक होणार असून सुमारे तीन लाख व्यक्तींना प्रत्यक्ष व अप्रत्यक्ष रोजगार उपलब्ध होणार आहे.
अतिरिक्त अमरावती औद्योगिक क्षेत्राला  लागून असलेल्या नांदगाव पेठेतील 1020 एकर जागेत पसरलेला टेक्सटाईल पार्क मुंबई नागपूर समृद्धी महामार्गापासून अवघ्या 30 किलोमीटर अंतरावर आणि जवळच्या वर्धा ड्राय पोर्टपासून 147 किलोमीटर अंतरावर आहे. ब्राऊनफिल्ड पार्क म्हणून, येथे रस्ते, पाणी आणि वीज यासारख्या आवश्यक पायाभूत सुविधा उपलब्ध आहेत.PIB Mumbai | S.Thakur/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 113
पंतप्रधान कार्यालय
पंतप्रधान बंगळुरू येथे उद्या 24 एप्रिल रोजी सुरु होणाऱ्या खेलो इंडिया विद्यापीठ क्रीडा स्पर्धांना संबोधित करणार
नवी दिल्ली, 23 एप्रिल 2022
पंतप्रधान नरेंद्र मोदी म्हणाले की, उद्या, 24 एप्रिल रोजी बंगळुरू येथे आयोजित खेलो इंडिया क्रीडा स्पर्धेचे उद्घाटन होत आहे ही अतिशय आनंदाची बाब आहे. मोदी म्हणाले की, या स्पर्धेमुळे युवकांमधील क्रीडा प्रतिभेला आकार देण्यात खूप मदत होईल. उद्या संध्याकाळी स्पर्धेच्या उदघाटन सोहळ्यात माझा संदेश सामायिक करणार आहे.
एका ट्विट संदेशात पंतप्रधान म्हणाले, 'उद्या, 24 एप्रिल रोजी बंगळुरू येथे आयोजित खेलो इंडिया क्रीडा स्पर्धेचे उद्घाटन होत आहे ही अतिशय आनंदाची बाब आहे. या स्पर्धेमुळे युवकांमधील क्रीडा प्रतिभेला आकार देण्यात खूप मदत होईल. उद्या संध्याकाळी स्पर्धेच्या उदघाटन सोहळ्यात माझा संदेश सामायिक करणार आहे.'Jaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
महिला आणि बालविकास मंत्रालय
भारतातील पोषणविषयक आव्हानांसंदर्भातील राष्ट्रीय परिषदेची दुसरी बैठक
नवी दिल्ली, 25 जुलै 2018
भारतातील पोषणविषयक आव्हानांसदर्भातील राष्ट्रीय परिषदेची दुसरी बैठक 24 जुलै 2018 रोजी नवी दिल्लीत पार पडली. देशभरातील सर्व स्तरातील आणि वयोगटातील नागरिकांना पोषण आहार सुनिश्चित करण्याच्या दृष्टीने 2020 सालापर्यंत देशातील सर्व 36 राज्ये आणि केंद्रशासित प्रदेश तसेच 718 जिल्ह्यांमध्ये पोषण अभियानाची व्याप्ती वाढविण्यात येणार आहे. परिषदेच्या यापूर्वीच्या बैठकीत करण्यात आलेल्या शिफारशीनुसार केलेल्या उपाययोजनांचा अहवाल महिला आणि बालकल्याण मंत्रालयाने यावेळी सादर केला. पोषण अभियानाला जनआंदोलनाचे स्वरुप देण्यासाठी महिला आणि बालविकास विभागाने एक कॉलर ट्यून आणि रिंग ट्यून विकसित केली आहे. “सही पोषण, देश रोशन” या उक्तीला अनुसरुन पोषक आहाराबाबत जनजागृतीचे प्रयत्न केले जाणार आहेत. विविध वयोगटातील बालके आणि महिला, नागरिकांसाठी योगविषयक मार्गदर्शक सूचना जारी करण्यासाठी महिला आणि बालकल्याण मंत्रालयाने आयुष मंत्रालयाने सहाय्य मागितले आहे. देशभरातील 36 जिल्हे आणि केंद्रशासित प्रदेशांमध्ये पोषण अभियानाच्या यशस्वी अंमलबजावणीसाठी नासकॉम फांउडेशनचे सहकार्य स्वीकारण्याची इच्छा महिला आणि बालविकास मंत्रालयाने व्यक्त केली आहे. त्यानुसार एक सामंजस्य करार अपेक्षित असून त्या माध्यमातून पोषण विषयक जनजागृतीसाठी प्रयत्न केले जाणार आहेत.
निती आयोगाच्या उपाध्यक्षांच्या अध्यक्षतेखाली झालेल्या या बैठकीला ग्राहक व्यवहार मंत्री राम विलास पासवान, महिला आणि बालकल्याण मंत्री मनेका गांधी, महिला आणि बालकल्याण राज्यमंत्री डॉ. विरेंद्र कुमार यांच्यासह अनेक मान्यवर उपस्थित होते. राज्याच्या 10 जिल्ह्यांमधील संबंधित विभाग आणि सचिवालयाचे प्रतिनिधीही या बैठकीत सहभागी झाले.
देशभरात दरवर्षी सप्टेंबर महिना राष्ट्रीय पोषण महिना म्हणून साजरा केला जाणार असून यावर्षी या महिन्यात राबवल्या जाणाऱ्या उपक्रमांबाबत नीती आयोगाचे सदस्य विनोद पॉल यांनी या बैठकीत सादरीकरण केले.
N.Sapre/M.Pange/P.Malandkar
(Visitor Counter : 80
आदिवासी विकास मंत्रालय
अनुसूचित जमातींचा शिक्षणस्तर आणि साक्षरतेचे प्रमाण वाढण्यासाठी केंद्र सरकारच्या विविध योजना/कार्यक्रम
नवी दिल्ली, 22 सप्टेंबर 2020
आदिवासी विकास मंत्रालय वर्ष 2019-20 पासून ‘एकलव्य आदर्श निवासी शाळा’ ही विशेष केंद्रीय योजना राबवत आहे.अनुसूचित जमातीच्या विद्यार्थ्यांना उत्तम दर्जाचे प्राथमिक, माध्यमिक आणि उच्च माध्यमिक शिक्षण देण्याच्या हेतूने तसेच त्यांना इतर विद्यार्थ्यांप्रमाणेच, शिक्षणातील उत्तमोत्तम संधी देण्यासाठी ही योजना राबवली जात आहे. सध्या देशभरात अशा 285 शाळा सुरु आहेत.
2011 च्या जनगणनेनुसार, अनुसूचित जमातींमध्ये साक्षरतेचे प्रमाण 59 टक्के होते. तर, देशाचा सरासरी साक्षरता दर 73% इतका होता.
वेळोवेळी करण्यात आलेल्या श्रमशक्ती सर्वेक्षणानुसार, वर्ष 2017-18 मध्ये अनुसूचित जमातींमध्ये साक्षरतेचा दर 67.7% इतका होता, तर देशभरात तो 76.9%.इतका होता . तर वर्ष 2018-19 मध्ये अनुसूचित जमातींमध्ये साक्षरतेचा दर 69.4% त=इतका तर देशातला सरासरी दर 78.1%इतका होता.
अनुसूचित जमातींचा शिक्षणस्तर आणि साक्षरतेचे प्रमाण वाढण्यासाठी केंद्र सरकार विविध योजना आणि कार्यक्रम राबवत आहे. ते पुढीलप्रमाणे :-
- आश्रमशाळा: अनुसूचित जमातींच्या विद्यार्थ्यांसाठी आश्रमशाळा सुरु करण्यासाठी राज्य सरकारांना निधी देण्यात येतो. यात प्राथमिक, माध्यमिक, उच्च माध्यमिक शिक्षण दिले जाते.
- अनुसूचित जमाती वसतिगृहे: अनुसूचित जमातींच्या विद्यार्थासाठी वसतिगृहे बांधण्यास तसेच वसतिगृहांचा विस्तार करण्यासाठी राज्यांना अनुदान दिले जाते.
- अल्प साक्षरता असलेल्या जिल्ह्यात अनुसूचित जमातींच्या मुलींच्या शिक्षणाचे प्रमाण वाढवण्यासाठी योजना :- अनुसूचित जमातींच्या विद्यार्थिनीसाठी शाळा चालावणाऱ्या स्वयंसेवी संस्थांना शासनाकडून 100% अनुदान दिले जाते.
- नववी आणि दहावीच्या विद्यार्थ्यांसाठी मेट्रीकोत्तर शिष्यवृत्ती आणि मेट्रिकपूर्व शिष्यवृत्ती योजना
- सामाजिकदृष्ट्या दुर्बल आदिवासी आणि अनुसूचित जमातींसाठी आदिवासी उपयोजनेअंतर्गत, विशेष आर्थिक सहाय्य दिले जाते. यातून अनुसूचित जमातींच्या विद्यार्थ्यांसाठी वसतीगृहे, शाळा, मैदाने, आणि इअतर पायाभूत सुविधांचे बांधकाम केले जाते.
- सर्व शिक्षा अभियाना या केंद्रपुरस्कृत योजनेचीही अंमलबजावणी करत त्याद्वारे शिक्षणाचा अधिकार कायदयाची अंमलबजावणी केली जात आहे.
- एनसीईआरटी ने च्य राष्ट्रीय अभ्यासक्रम आराखडा 2005 नुसार, अनुसूचित जमातींसह सर्व मुलांच्या शिक्षणात भाषा आणि संस्कृती महत्वाचा घटक आहे. यानुसार, -
- कस्तुरबा गांधी बालिका विद्यालय  या निवासी शाळा सुरु करण्यात आल्या असून त्यात वंचित आणि उपेक्षित अशा अनुसूचित जाती, जमाती, इतर मागासवर्गीय, अल्पसंख्य आणि गरीब विद्यार्थीनीना सहावी ते बारावीपर्यंतचे शिक्षण दिले जाते. वंचित समाजाच्या मुलींना उत्तम दर्जाचे शिक्षण देण्याच्या उद्देशाने या शाळा सुरु करण्यात आल्या आहेत.
- त्यशिवाय, आदिवासी मुलांच्या शिक्षणाची व्याप्ती वाढवून त्यांना, क्रीडा, शारीरिक शिक्षण, व्यवसायिक शिक्षण, आदिवासी कला, पेंटिंग, हस्तकला, स्वच्छता आणि पोषाहार, अशा सर्व पैलूंचे ज्ञान द्यावे अशा सूचना सर्व राज्य सरकारांना देण्यात आल्या आहेत.
केंद्रीय आदिवासी विकास मंत्री अर्जुन मुंडा यांनी आज राज्यसभेत ही माहिती दिली.M.Iyengar/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 933
विज्ञान आणि तंत्रज्ञान मंत्रालय
डॉ. जितेंद्र सिंह यांच्या हस्ते जेमकोव्हॅक आर – ओएम् GEMCOVAC® -OM या ओमायक्रॉन -विशिष्ट एमआरएनए आधारित बूस्टर लसीचा शुभारंभ
भारतातील ही पहिली एमआरएनए लस जिनोव्हा ने डीबीटी आणि बीआयआरएसी च्या निधीच्या आधारे संपूर्ण स्वदेशी तंत्रज्ञान वापरुन केली विकसित
पंतप्रधान नरेंद्र मोदी यांच्या आत्मनिर्भरतेच्या दृष्टिकोनानुसार, तंत्रज्ञान-प्रणित नवोन्मेषाद्वारे ‘भविष्यासाठी सज्ज’ तंत्रज्ञान प्लॅटफॉर्म विकसित करण्यास सरकारचे कायम पाठबळ : डॉ. जितेंद्र सिंह
केंद्रीय विज्ञान आणि तंत्रज्ञान राज्यमंत्री  डॉ. जितेंद्र सिंह यांच्या हस्ते आज GEMCOVAC® -OM, जेमकोव्हॅक आर – ओएम् ह्या ओमायक्रॉन विशिष्ट एमआरएनए -आधारित बूस्टर व्हॅक्सिन म्हणजेच लसीचा शुभारंभ झाला.
ही भारतातील पहिलीच एमआरएनए लस असून, जिनोव्हा ने, जैवतंत्रज्ञान विभाग  तसेच जैव तंत्रज्ञान उद्योग संशोधन सहाय्य परिषद , यांच्या आर्थिक मदतीच्या पाठबळावर संपूर्ण स्वदेशी तंत्रज्ञान प्लॅटफॉर्म वापरुन ही लस विकसित केले आहे. काही दिवसांपूर्वीच ह्या लसीला भारतीय औषध नियंत्रण महासंचालनालय  कडून आपत्कालीन वापरासाठी मंजूरी मिळाली आहे.
“डीबीटी ने आपले हे मिशन पूर्ण केल्याचे मी अत्यंत अभिमानाने सांगत आहे – भारतीय बनावटीच्या एमआरएनए प्लॅटफॉर्म तंत्रज्ञानाच्या निर्मितीसाठी तंत्रज्ञान प्रणित उद्यमशीलतेचा पुन्हा एकदा यशस्वी वापर करण्यात आला आहे. पंतप्रधान मोदी यांच्या आत्मनिर्भरतेच्या दृष्टिकोनानुसार, तंत्रज्ञान-प्रणित नवोन्मेषाद्वारे ‘भविष्यासाठी सज्ज’ तंत्रज्ञान प्लॅटफॉर्म विकसित करण्यास सरकारने कायमच पाठबळ दिले आहे.” असे डॉ. जितेंद्र सिंह यावेळी म्हणाले.
जेमकोव्हॅक आर – ओएम् ही मिशन कोविड सुरक्षा ह्या डीबीटी आणि बीआयआरएसी यांच्या पाठबळाने सुरु असलेल्या अभियानाच्या मदतीने विकसित करण्यात आलेली देशातील पाचवी लस आहे. केंद्र सरकारच्या आत्मनिर्भर भारत अभियानाच्या तिसऱ्या टप्प्यात, भारतात कोविड-19 प्रतिबंधक लसी विकसित करण्यास गती देण्यासाठी हे मिशन सुरु करण्यात आले होते.
‘हे ‘भविष्यासाठी सज्ज’ तंत्रज्ञान इतर लसी देखील कमी वेळात विकसित करण्यासाठी वापरले जाऊ शकेल, असेही त्यांनी सांगितले.
“केंद्र सरकारने यात सातत्याने केलेल्या गुंतवणुकीमुळे, भारतात एक भक्कम उद्यमशीलता आणि स्टार्ट अप व्यवस्था विकसित झाली आहे. ज्यामुळे, कोविड -19 महामारीचा सामना करणे सुलभ झाले आहे. ही पहिली एमआरएनए लस जिनोव्हा ने डीबीटी आणि बीआयआरएसी च्या निधीच्या आधारे संपूर्ण स्वदेशी तंत्रज्ञान वापरुन विकसित केल्याबद्दल पुन्हा एकदा हे मिशन यशस्वीपणे पूर्ण केल्याबद्दल मी डीबीटी आणि बीआयआरएसी चे अभिनंदन करतो.” असे ते पुढे म्हणाले.
जेमकोव्हॅक आर – ओएम् GEMCOVAC® -OM) ही थरमोस्टेबल म्हणजे उष्ण वातावरणातही टिकणारी लस असल्याने, इतर लसीप्रमाणे, त्यासाठी शीतसाखळी पुरवठा सुविधेची आवश्यकता नाही.
“ह्या संशोधनामुळे, ही लस देशाच्या टोकापर्यंत सहज पोहोचवणे शक्य होईल. सध्या असलेली पुरवठा साखळी व्यवस्था, ही लस पोहोचवण्यास पुरेशी आहे.” असे सांगत डॉ. जितेंद्र सिंह पुढे म्हणाले की, “ह्या वैशिष्ट्यामुळे ही लस सुईच्या इंजेक्शनशिवायही देता येऊ शकेल.”